Subject: ბიზნეს სექტორში დასაქმებისა და ბრუნვის შთამბეჭდავ ზრდასთან დაკავშირებით
From: "INFORM" <[email-masked]>
To: Giorgi Kvirikashvili; [email-masked]; [email-masked]; [email-masked]; [email-masked]; [email-masked]; Sozar Subari; Mikheil Janelidze; [email-masked]; [email-masked]; David Sergeenko; ლევან დავითაშვილი; Levan Davitashvili; Kakhaber Kakhishvili; Ketevan Tsikhelashvili; [email-masked]; kakha kala; [email-masked]; Nino Giorgobiani; [email-masked]; [email-masked]; Tedo Japaridze; Nikoloz Lachkepiani; [email-masked]; [email-masked]; [email-masked];
Date: Thu, 7 Jun 2018 13:55:45 +0400

ვრცელი ინფორმაცია:

·
საქართველოს
ეკონომიკურ ზრდაში წარმმართველი როლი კერძო სექტორს უჭირავს, შესაბამისად მნიშვნელოვანია,
რომ პოზიტიური ტენდენციები 2018 წლის პირველ კვარტალშიც ნარჩუნდება და ბიზნეს სექტორის
ბრუნვის, გამოშვების და დასაქმების შთამბეჭდავი ზრდა ფიქსირდება.

·         2018 წლის პირველ
კვარტალში ბიზნეს სექტორის ბრუნვა წინა წლის ანალოგიურ პერიოდთან შედარებით 18.6%-ით
გაიზარდა და 18.0 მლრდ. ლარი შეადგინა.  მათგან მსხვილი საწარმოების ბრუნვა გაიზარდა
17.1%-ით, ხოლო მცირე და საშუალო საწარმოების
ბრუნვა 20.0 პროცენტით. [საშუალო
საწარმოების 20.5%-ით, ხოლო მცირე ზომის საწარმოების ბრუნვის ზრდამ  19.6% შეადგინა]

·
აღნიშნულ
პერიოდში ბიზნეს სექტორის გამოშვება 8.7 მლრდ. ლარს გაუტოლდა, რაც 16.0%-ით
აღემატება გასული წლის შესაბამისი პერიდის მაჩვენებელს. მათ შორის მსხვილი საწარმოების გამოშვება გაიზარდა
14.6%-ით, ხოლო მცირე და საშუალო საწარმოების გამოშვება გაიზარდა 17 პროცენტით.
[საშუალოსი 17.7%-ით, ხოლო მცირე საწარმოების 16.4%-ით] აღსანიშნავია,
რომ 2018 წლის პირველ კვარტალში ბიზნეს სექტორის გამოშვების ზრდაში  მცირე და
საშუალო საწარმოების წვლილმა გამოშვების ზრდაში 9.5 პროცენტული პუნქტი შეადგინა.

·
კერძო
სექტორის განვითარების და განსაკუთრებით კი, მცირე და საშუალო მეწარმეობის განვითარების
მხარდაჭერა საქართველოს ხელისუფლების ეკონომიკური პოლიტიკის ერთ-ერთი პრიორიტეტია,
რაც ასევე ასახულია საქართველოს სოციალურ-ეკონომიკური განვითარების სტრატეგიაში - საქართველო
2020 (ივნისი, 2014), აგრეთვე, სამთავრობო პროგრამაში „ძლიერი, დემოკრატიული, ერთიანი
საქართველოსთვის“ (რომელიც პერიოდულად ახლდება).

·
მნიშვნელოვანია
აღინიშნოს, რომ სამეწარმეო სექტორი, განსაკუთრებით მცირე და საშუალო საწარმოები, მნიშვნელოვან
როლს ასრულებენ ეკონომიკის განვითარებაში და საგრძნობი წვლილი შეაქვთ მდგრადი და ინკლუზიური
ეკონომიკური ზრდის უზრუნველყოფაში. მცირე და საშუალო საწარმოები,  დასაქმების
ზრდისა და სამუშაო ადგილების შექმნის პოტენციალით, ასევე, ეკონომიკის განვითარებასა
და ზრდაში შეტანილი წვლილის გათვალისწინებით, ნებისმიერი ქვეყნის ეკონომიკის ქვაკუთხედად
შეიძლება მივიჩნიოთ.

·
ძლიერი
და კარგად განვითარებული მცირე და საშუალო მეწარმეობის სექტორი მნიშვნელოვნად უწყობს
ხელს ექსპორტს, ინოვაციებს, თანამედროვე სამეწარმეო კულტურის შექმნას, და ამავე დროს,
განსაკუთრებულ როლს ასრულებს ქვეყნის კეთილდღეობის დონის ამაღლებაში.

·
ხელისუფლება აქტიურად
მუშაობს საინვესტიციო
და ბიზნესგარემოს შემდგომი
გაუმჯობესების და კერძო სექტორის
კონკურენტუნარიანობის ზრდის
მიმართულებით, რაც
ხელს უწყობს
ბიზნეს სექტორის
განვითარებასა და
დასაქმების ზრდას. ეკონომიკური ზრდისა
და ბიზნესსექტორის განვითარების
პარალელურად, მცირდება
უმუშევრობის დონე
ქვეყანაში.

·
2018
წლის პირველ კვარტალში სამუშაო ადგილების რაოდენობა 5.3%-ით, ხოლო მათ შორის დაქირავებული
სამუშაო ადგილების რაოდენობა 5.7%-ით გაიზარდა და შესაბამისად 637.0 და 603.6
ათასი შეადგინა.  მზარდი ტენდენცია შენარჩუნდა ბიზნეს სექტორში დასაქმებულთა საშუალო
თვიური ხელფასის თვალსაზრისითაც. აღნიშნული მაჩვენებელი 2017 წლის პირველ კვარტალთან
შედარებით 8.0%-ით არის გაზრდილი და 1106.4 ლარს შეადგენს.

·
საქმიანობის
სახეების მიხედვით ბრუნვა გაზრდილია ყველა სექტორში.  ბიზნეს სექტორის ბრუნვის
ზრდაში ყველაზე მაღალი წვლილი ვაჭრობის (ზრდა 16.7%, წვლილი ზრდაში 7.9 პ.პ.); ხელოვნება,
გართობა და დასვენების (ზრდა 57.8%, წვლილი ზრდაში 4.7 პ.პ.); დამამუშავებელი მრეწველობის
(16.7%, წვლილი ზრდაში 1.9 პ.პ.) და მშენებლობის  (14.8%, წვლილი ზრდაში 1.2 პ.პ.)
სექტორებმა შეიტანეს.

·
ეკონომიკის
ყველა სექტორში შეინიშნება გამოშვების ზრდაც. გამოშვების ზრდაში ყველაზე მაღალი წვლილი
დამამუშავებელი მრეწველობის (ზრდა 18.0%, წვლილი ზრდაში 3.9 პ.პ.); მშენებლობის (ზრდა
18.0%, წვლილი ზრდაში 3.0 პ.პ.); ვაჭრობის  (ზრდა 8.2%, წვლილი ზრდაში 1.5 პ.პ.)
და ენერგეტიკის (ზრდა 34.8%, წვლილი ზრდაში 1.4 პ.პ.) სექტორებმა შეიტანეს. ასევე,
აღსანიშნავია გამოშვების მაღალი ზრდა ხელოვნება, გართობა და დასვენების (ზრდა
39.1%), და  სასტუმროების და რესტორნების სექტორებში (ზრდა 25.8%).

·
ბიზნეს
სექტორის მიერ შექმნილი სამუშაო ადგილების ზრდაში ყველაზე მაღალი წვლილით გამოირჩევიან
ვაჭრობის (ზრდა 5.1%, წვლილი ზრდაში 1.3 პ.პ), მშენებლობის (ზრდა 7.5%, წვლილი ზრდაში
0.7 პ.პ.); დამამუშავებელი მრეწველობის (ზრდა 3.7%, წვლილი ზრდაში 0.5 პ.პ.) და ტრანსპორტირების
და დასაწყობების (ზრდა 5.4%, წვლილი ზრდაში 0.5 პ.პ.)  სექტორები.

·
მცირე
და საშუალო ბიზნესის განვითარება საქართველოს ხელისუფლების ერთ-ერთ პრიორიტეტს წარმოადგენს
და აღნიშნული მიმართულებით აქტიურად ვმუშაობთ ფინანსებზე ხელმისაწვდომობის ზრდის მიმართულებით.
ჩვენ ვმუშაობთ საკრედიტო-საგარანტიო რეფორმაზე, რაც სწორედ მიმართულია მცირე და საშუალო
ბიზნესის ფინანსებზე ხელმისაწვდომობის გაუმჯობესებისთვის.  საკრედიტო საგარანტიო
მექანიზმის მიზანია ეკონომიკის დამატებითი დაკრედიტების ხელშეწყობა და ბაზრის ჩავარდნების
აღმოფხვრა, რომლებიც ხელს უშლის სიცოცხლისუნარიან ბიზნესს კრედიტის აღებაში.